turjo4nis/wikipedia-bn-dump-20250701 huggingface dataset:
গোকুলচন্দ্র নাগ

গোকুলচন্দ্র নাগ (২৮ জুন ১৮৯৪ — ২৪ সেপ্টেম্বর ১৯২৫) একজন চিত্রশিল্পী, প্রখ্যাত 'কল্লোল' পত্রিকার অন্যতম প্রতিষ্ঠাতা ও সহকারী সম্পাদক।

জন্ম ও প্রারম্ভিক জীবন
গোকুলচন্দ্র নাগের জন্ম ব্রিটিশ ভারতের (বর্তমানে পশ্চিমবঙ্গের) কলকাতায় ১৮৯৪ খ্রিস্টাব্দের ২৮ শে জুন। পিতা মতিলাল নাগ মাতা কমলা দেবী। আদি পৈত্রিক নিবাস ছিল বাঁকুড়া জেলার বিষ্ণুপুরে। প্রখ্যাত ঐতিহাসিক ড. কালিদাস নাগ তার অগ্রজ। শৈশবেই মাতৃপিতৃহীন হয়ে মানুষ হন মাতুলালয়ে গোঁড়া ব্রাহ্ম পরিবারের আবহাওয়ায়। অতি অল্প বয়সে চিত্রাঙ্কন ও সাহিত্য চর্চা শুরু করেন। কৃতি ফটোগ্রাফার ছিলেন তিনি।

কর্মজীবন
আর্ট স্কুল থেকে বেরিয়ে, গোকুলচন্দ্র প্রত্নতত্ববিদ রাখালদাস বন্দ্যোপাধ্যায়ের কাজে নিযুক্ত হয়ে পুনেতে চলে যান| কিন্তু বছর খানেক বাদে তিনি সেখানে অসুস্থ হয়ে পড়েন। বম্বের এক সলিসিটর দম্পতির পরিচর্চায় সুস্থ হয়ে উঠলেও কাজ করার অবস্থায় ছিলেন না। সুতরাং ফিরে আসেন কলকাতায় বিধবা দিদির কাছে। সাথে পেলেন অকৃত্রিম বন্ধুবর দীনেশরঞ্জন দাশকে। দুজনে মিলে যৎসামান্য অর্থে নতুন লেখকদের নিয়ে ১৩৩০ বঙ্গাব্দের পয়লা বৈশাখ প্রকাশ করেন 'কল্লোল' মাসিক সাহিত্য পত্রিকা। পত্রিকায় প্রচলিত ধারার বাইরে গিয়ে নতুন ধারা প্রবর্তন করেন সম্পাদক দীনেশরঞ্জন দাশ। এক ঝাঁক নবীনদের রচনায় সমৃদ্ধ সেই পত্রিকা লেখক ও পাঠক মহলে তুমুল আলোড়ন সৃষ্টিকারী বাংলা সাহিত্যের সেই সময় 'কল্লোল যুগ' হিসাবে চিহ্নিত হয়। গোকুলচন্দ্র সহকারী সম্পাদক হিসাবে থাকলেও আসল কর্ণধার ছিলেন কিন্তু তিনিই। অর্থক্লিষ্ট পত্রিকাকে বাঁচাতে বিজ্ঞাপন সংগ্রহ, গ্রাহক সংখ্যা বৃদ্ধি, মুদ্রণ কার্যের তদারকি গোকুলচন্দ্রই করতেন। বন্ধুবর দীনেশরঞ্জন দাশের ন্যায় তিনি 'সোল অফ এ শ্লেভ' ছবির প্রযোজনায় সাহায্য ও তাতে অভিনয় করেছিলেন। এসবের পাশাপাশি তিনি সাহিত্যচর্চা বজায় রেখেছেন। তার রচিত গ্রন্থগুলির মধ্যে উল্লেখযোগ্য হল -

 'রূপরেখা' (কথিকা সংকলন) - ১৯২২
 'রাজকন্যা ও পরীস্থান' (অনুবাদ রচনা) - ১৯২৪
 'মায়ামুকুল' ছোটগল্প সংকলন) - ১৯২৭
 'পথিক' (উপন্যাস) - ১৯২৫
 ঝড়ের দোলা

ইউরোপ হতে অগ্রজ কালিদাস নাগ শিক্ষান্তে দেশে ফিরলে তিনি হাওড়ার শিবপুরের বাড়িতে চলে যান কিন্তু আবার অসুস্থ হয়ে পড়েন। অসুস্থ অবস্থাতেই চলে তার সাহিত্য রচনা। শেষে যক্ষায় আক্রান্ত হয়ে পড়লেন গোকুলচন্দ্র। 'কল্লোল'-এর বন্ধুরা প্রায়ই আসতেন শিবপুরের বাড়ীতে। গভীর সহমর্মিতায় আপ্লুত সাহিত্যিক পবিত্র গঙ্গোপাধ্যায় রোজ আসতেন তার কাছে। ডাক্তারের পরামর্শে গোকুলকে শেষে দার্জিলিঙে নিয়ে যাওয়া হল।

মৃত্যু
১৯২৫ খ্রিস্টাব্দের সেপ্টেম্বর তার শারীরিক অবস্থার অবনতি হয় এবং অবশেষে ২৪ শে সেপ্টেম্বর তিনি দার্জিলিংঙে মাত্র ৩১ বৎসর বয়সে প্রয়াত হন।

তথ্যসূত্র

১৮৯৪-এ জন্ম
১৯২৫-এ মৃত্যু
বাঙালি সাহিত্যিক
বাঙালি সম্পাদক
১৮৯০-এর দশকে জন্ম
বাঙালি লেখক
কলকাতা বিশ্ববিদ্যালয়ের প্রাক্তন শিক্ষার্থী
বাংলা ভাষার লেখক
পশ্চিমবঙ্গের লেখক
২০শ শতাব্দীর বাঙালি
বাঙালি হিন্দু
বাঙালি কবি
দার্জিলিঙের ব্যক্তি
দার্জিলিং জেলার ব্যক্তি
পশ্চিমবঙ্গের শিক্ষায়তনিক
ভারতীয় সম্পাদক
ভারতীয় ম্যাগাজিন সম্পাদক
ভারতীয় শিল্পী
ভারতীয় চিত্রশিল্পী
ভারতীয় পুরুষ লেখক
ভারতীয় কবি
ভারতীয় পুরুষ কবি
২০শ শতাব্দীর ভারতীয় লেখক
২০শ শতাব্দীর ভারতীয় কবি
২০শ শতাব্দীর ভারতীয় শিল্পী
বাঙালি শিল্পী
২০শ শতাব্দীর ভারতীয় চিত্রশিল্পী
হাওড়ার ব্যক্তি
খামিস, বাহরাইন

খামিস (আরবি: الخميس) বাহরাইন এর সালমানিয়া এবং ঈসা শহরের মধ্যবর্তী একটি গ্রাম। বেশিরভাগ দোকান এবং ব্যবসা প্রতিষ্ঠান সহ একটি আবাসিক অঞ্চল।

এখানে বাহরাইনের প্রথম ইসলামী মসজিদ  খামিস মসজিদের রয়েছে।  এটিতে প্রতি বৃহস্পতিবার সাপ্তাহিক স্যুকের হোস্ট থাকত।

আরও দেখুন
 মানামা
 বাহরাইন

তথ্যসূত্র

বাহরাইন
বোলোনিয়া ফুটবল ক্লাব ১৯০৯

বোলোনিয়া ফুটবল ক্লাব ১৯০৯ (সাধারণত বোলোনিয়া এফসি অথবা শুধুমাত্র বোলোনিয়া  নামে পরিচিত) হচ্ছে বোলোনিয়া ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯০৯ সালের ৩রা অক্টোবর তারিখে প্রতিষ্ঠিত হয়েছে। বোলোনিয়া এফসি তাদের সকল হোম ম্যাচ বোলোনিয়ার স্তাদিও রেনাতো দাল'আরায় খেলে থাকে; যার ধারণক্ষমতা হচ্ছে ৩৮,২৭৯। বর্তমানে এই ক্লাবের ম্যানেজারের দায়িত্ব পালন করছেন সিনিশা মিহায়লোভিচ এবং সভাপতির দায়িত্ব পালন করছেন জোই সাপুতো। ইতালীয় মধ্যমাঠের খেলোয়াড় আন্দ্রেয়া পোলি এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, বোলোনিয়া এফসি এপর্যন্ত ৯টি শিরোপা জয়লাভ করেছে; যার মধ্যে ৭টি সেরিয়ে আ শিরোপা এবং ২টি কোপা ইতালিয়া শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ৬টি শিরোপা জয়লাভ করেছে; যার মধ্যে ৩টি মিত্রোপা কাপ শিরোপা, ১টি কুপ দে নেশন্স শিরোপা, ১টি উয়েফা ইন্টারটোটো কাপ শিরোপা এবং অ্যাঙ্গলো-ইতালীয় লীগ কাপ শিরোপা রয়েছে।

অর্জন

ঘরোয়া
সেরিয়ে আ
চ্যাম্পিয়ন (৭): ১৯২৪–২৫, ১৯২৮–২৯, ১৯৩৫–৩৬, ১৯৩৬–৩৭, ১৯৩৮–৩৯, ১৯৪০–৪১, ১৯৬৩–৬৪
রানার-আপ (৭): ১৯২০–২১, ১৯২৩–২৪, ১৯২৫–২৬, ১৯২৬–২৭, ১৯৩১–৩২, ১৯৩৯–৪০, ১৯৬৫–৬৬

কোপা ইতালিয়া
চ্যাম্পিয়ন (২): ১৯৬৯–৭০, ১৯৭৩–৭৪

আন্তর্জাতিক
মিত্রোপা কাপ
চ্যাম্পিয়ন (৩): ১৯৩২, ১৯৩৪, ১৯৬১
রানার-আপ (২): ১৯৬২, ১৯৮৯

কুপ দে নেশন্স:
চ্যাম্পিয়ন (১): ১৯৩৭

উয়েফা ইন্টারটোটো কাপ
চ্যাম্পিয়ন (১): ১৯৯৮ (যৌথ বিজয়ী)

অ্যাঙ্গলো-ইতালীয় লীগ কাপ
চ্যাম্পিয়ন (১): ১৯৭০

অ্যাঙ্গলো-ইতালীয় কাপ
রানার-আপ (১): ১৯৭১

কাপ অফ দ্য আল্পস
রানার-আপ (১): ১৯৬৯

তথ্যসূত্র

বহিঃসংযোগ
  

বোলোনিয়া ফুটবল ক্লাব ১৯০৯
সেরিয়ে আ-এর ক্লাব
ইতালির ফুটবল ক্লাব
১৯০৯-এ ইতালিতে প্রতিষ্ঠিত
১৯০৯-এ প্রতিষ্ঠিত ফুটবল ক্লাব
তুবলি, বাহরাইন

তুবলি () বাহরাইনের একটি গ্রাম। তুবলি বাহরাইন দ্বীপের পূর্বে এবং সিত্রা দ্বীপের পশ্চিমে অবস্থিত। এটি বাহরাইনের রাজধানী মানামার পাশে অবস্থিত। গ্রামের নামানুসারে তুবলি উপসাগরের নামকরণ করা হয়েছে।

মসজিদ
 আল-আলামা মসজিদ 
 জুমা তুবলি মসজিদ - পুরাতন তুবলি
 আইন আল-কুরেইন মসজিদ - পুরাতন তুবলি
 শেখ সালেহ মসজিদ - নতুন তুবলি
 আল-জেডজে মসজিদ - পুরাতন তুবলি
 ঝিনুক মসজিদ - পুরাতন তুবলি
 আবু লোইফ মসজিদ - তুবলি উপসাগরের কাছে পুরাতন তুবলি
 মাসউদ মসজিদ - পুরাতন তুবলি
 পুরাতন সাইয়্যেদ-তুবলি মসজিদ
 আল-আসকারি মসজিদ - নতুন তুবলি
 আহমেদ-তুবলি পুরাতন মসজিদ
 শেখ নাসের মসজিদ
 আল-মসজিদ আল-মসজিদ - পুরাতন তুবলি
 আল-জুবাইলাত মসজিদ (মাহদির পাদদেশ) - আল-জুবায়রাত পাড়া
 সাখানা মসজিদ - কোরা

তথ্যসূত্র 

বাহরাইনের জনবহুল স্থান
খামিস মসজিদ

আল খামিস মসজিদ (আরবি: مسجد الخميس) বাহরাইন এর প্রথম মসজিদ, যা উমাইয়া খলিফা দ্বিতীয় উমরের যুগে নির্মিত বলে ধারণা করা হয়। আল ওয়াসাত সাংবাদিক কাসিম হুসেনের মতে, অন্যান্য সূত্র উল্লেখ করেছে একটি মিনার দিয়ে ইউনুইদ বংশের শাসনকালে পরবর্তী যুগে নির্মিত হয়েছিল। দ্বিতীয়টি দুই শতাব্দী পরে উসফুরিড বংশের শাসনামলে নির্মিত হয়েছিল।  খামিসের শায়খ সালমান রোড ধরে গাড়ি চলার পর প্রাচীন এই ইসলামিক স্মৃতিস্তম্ভের অদ্বিতীয় দুটি মিনার  সহজেই দেখা যায়।

ইতিহাস
এটি অঞ্চলের প্রাচীনতম মসজিদগুলির মধ্যে একটি হিসাবে বিবেচিত হয়, কারণ এটির ভিত্তি ৬৯২ খ্রিস্টাব্দের প্রথমদিকে স্থাপন করা হয়েছিল বলে বিশ্বাস করা হয়। এখানে পাওয়া একটি শিলালিপি অবশ্য ১১তম শতাব্দীর সময়কালের কোনও এক সময় ভিত্তির তারিখের প্রস্তাব দেয়। এটি ১৪ তম এবং ১৫ তম শতাব্দীতে উভয় ক্ষেত্রেই পুনরায় নির্মিত হয়েছিল, যখন মিনারগুলি নির্মিত হয়েছিল। খামিস মসজিদটি সম্প্রতি আংশিকভাবে সংস্কার করা হয়েছে।

গঠন:

বর্তমান বিল্ডিং দুটি প্রধান পর্যায় আছে:

• ১৪শতকের তারিখের কাঠের কলাম দ্বারা সমর্থিত একটি সমতল ছাদ সহ একটি প্রাথমিক প্রার্থনা হল।

• সমতল ছাদের একটি পরবর্তী অংশ যুক্ত করা হয়েছিল, যা পুরু রাজমিস্ত্রির স্তম্ভের উপর বিশ্রামের খিলানগুলির উপর সমর্থিত ছিল (যা ১৩৩৯ তারিখে করা হয়েছে)

খ্রিস্টীয় ৭ম শতাব্দীতে বাহরাইনে ইসলাম প্রচার করা হয়েছিল যখন প্রিয় নবী হজরত মুহাম্মদ (সা.) কাতার ও বাহরাইনের গভর্নর মুনযির ইবনে সাওয়ার আল তামিমি কাছে ইসলাম প্রচারের জন্য একজন দূত আল-আলা'আ আল-হাদরামিকে পাঠান।

মিহরাব স্ল্যাব:

একটি মিহরাব স্ল্যাব ছিল একটি চুনাপাথরের স্ল্যাব, একটি মিহরাব আকারে। স্ল্যাবটি মসজিদের পুনরুদ্ধার কাজের সময় আবিষ্কৃত হয় এবং ১২ শতকে খ্রিস্টাব্দে উদ্ভূত বলে মনে করা হয়। কুরআনের দুটি আয়াতের শিলালিপি স্ল্যাবে উপস্থিত রয়েছে, কুরআনের সূরা ২১, আয়াত ৩৪-৩৫, যা সাধারণত কবরের পাথরগুলিতে ব্যবহৃত হয়।

আরও দেখুন
 এশিয়ার মসজিদের তালিকা
 বাহরাইনের মসজিদের তালিকা
 মসজিদ
 নামাজ
 ইসলাম

তথ্যসূত্র

বাহরাইনের মসজিদ
ইসলামি ভবন
ইসলামি স্থাপত্য
খাদ্য ও বিকিরণ জীববিজ্ঞান ইনস্টিটিউট

খাদ্য ও বিকিরণ জীববিজ্ঞান ইনস্টিটিউট একটি সরকারি গবেষণা ইনস্টিটিউট যা ইরেডিয়েশনের মাধ্যমে খাদ্য সংরক্ষণের পদ্ধতি নিয়ে গবেষণা করে। ইনস্টিটিউটটি বাংলাদেশ পারমাণবিক শক্তি কমিশনের একটি অঙ্গ প্রতিষ্ঠান।

ইতিহাস 
ইনস্টিটিউটটি ১৯৭৪ সালে ইরেডিয়েশন এবং কীটপতঙ্গ নিয়ন্ত্রণ গবেষণা ইনস্টিটিউট হিসাবে প্রতিষ্ঠিত হয়েছিল। পরে ১৯৭৯ সালে ইনস্টিটিউটটি পারমাণবিক শক্তি গবেষণা সংস্থাতে স্থানান্তরিত হয় এবং খাদ্য ও রেডিয়েশন বায়োলজি ইনস্টিটিউট নামে নামকরণ করা হয়। ইনস্টিটিউটের একটি ইরেডিয়েশন সুবিধা রয়েছে যা বাংলাদেশি সংস্থাগুলিকে ভর্তুকি হারে তাদের বিভিন্ন পরিষেবা প্রদান করে। ইনস্টিটিউটে একটি কোবাল্ট -৬০ গামা আইরেডিয়েটর রয়েছে যা গামা সোর্স বিভাগ দ্বারা পরিচালিত।

তথ্যসূত্র

১৯৭৪-এ বাংলাদেশে প্রতিষ্ঠিত
বাংলাদেশের সরকারি সংস্থা
বাংলাদেশের গবেষণা প্রতিষ্ঠান
খাদ্য সংরক্ষণ
১৯৭৪-এ প্রতিষ্ঠিত সরকারি সংস্থা
সাভার ভিত্তিক সংগঠন
ব্রেশা কালচো

ব্রেশা কালচো (; সাধারণত ব্রেশা কালচো এফসি অথবা শুধুমাত্র ব্রেশা নামে পরিচিত) হচ্ছে ব্রেশা ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯১১ সালে প্রতিষ্ঠিত হয়েছে। ব্রেশা কালচো তাদের সকল হোম ম্যাচ ব্রেশার স্তাদিও মারিও রিগামোন্তিতে খেলে থাকে; যার ধারণক্ষমতা হচ্ছে ১৯,৫০০। বর্তমানে এই ক্লাবের ম্যানেজারের দায়িত্ব পালন করছেন দিয়েগো লোপেস এবং সভাপতির দায়িত্ব পালন করছেন মাসসিমো চেল্লিনো। ইতালীয় মধ্যমাঠের খেলোয়াড় দিমিত্রি বিসোলি এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, ব্রেশা কালচো এপর্যন্ত ৬টি শিরোপা জয়লাভ করেছে; যার মধ্যে ৪টি সেরিয়ে বি শিরোপা এবং ২টি সেরিয়ে চি শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ২টি শিরোপা জয়লাভ করেছে; যার মধ্যে ১টি কোপা দেল'আমিচিজিয়া শিরোপা এবং ১টি অ্যাঙ্গলো-ইতালীয় কাপ শিরোপা রয়েছে।

অর্জন

ঘরোয়া
 সেরিয়ে বি:
 চ্যাম্পিয়ন (৪): ১৯৬৪–৬৫, ১৯৯১–৯২, ১৯৯৬–৯৭, ২০১৮–১৯
 রানার-আপ (৪): ১৯৩২–৩৩, ১৯৪২–৪৩, ১৯৬৮–৬৯, ১৯৮৫–৮৬
 সেরিয়ে চি/চি১:
 চ্যাম্পিয়ন (২): ১৯৩৮–৩৯, ১৯৮৪–৮৫

আন্তর্জাতিক
 কোপ্পা দেল'আমিচিজিয়া:
 চ্যাম্পিয়ন (১): ১৯৬৭
 অ্যাঙ্গলো-ইতালীয় কাপ:
 চ্যাম্পিয়ন (১): ১৯৯৩–৯৪
 উয়েফা ইন্টারটোটো কাপ:
 রানার-আপ (১): ২০০১

তথ্যসূত্র

বহিঃসংযোগ
  

ব্রেশা কালচো
সেরিয়ে আ-এর ক্লাব
ইতালির ফুটবল ক্লাব
১৯১১-এ ইতালিতে প্রতিষ্ঠিত
১৯১১-এ প্রতিষ্ঠিত ফুটবল ক্লাব
ব্রুনাইয়ের মসজিদের তালিকা

এটি ব্রুনাই এর মসজিদগুলির একটি তালিকা। ২০ মে ২০১৭ পর্যন্ত, দেশে ১১৮ টি মসজিদ রয়েছে।

ব্রুনাই-মুরারা জেলা

বেলাতি জেলা

আরও দেখুন
 এশিয়ার মসজিদের তালিকা
 মসজিদ
 ইসলাম
 নামাজ

তথ্যসূত্র

এশিয়ার মসজিদ
দেশ অনুযায়ী মসজিদ
ব্রুনাইয়ের মসজিদ
মসজিদের তালিকা
রফিকুজ্জামান ভূঁইয়া

রফিকুজ্জামান ভূঁইয়া বাংলাদেশের নোয়াখালী জেলার রাজনীতিবিদ ও নোয়াখালী-২ আসনের সাবেক সংসদ সদস্য।

প্রাথমিক জীবন 
রফিকুজ্জামান ভূঁইয়া নোয়াখালী জেলায় জন্মগ্রহণ করেন।

রাজনৈতিক ও কর্মজীবন 
রফিকুজ্জামান ভূঁইয়া বাংলাদেশ জাতীয়তাবাদী দলের প্রার্থী হিসেবে ১৯৭৯ সালের দ্বিতীয় জাতীয় সংসদ নির্বাচনে সংসদ সদস্য হয়েছিলেন।

তথ্যসূত্র 

নোয়াখালী জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
জীবিত ব্যক্তি
মোস্তাফিজুর রহমান (নোয়াখালীর রাজনীতিবিদ)

মোস্তাফিজুর রহমান বাংলাদেশের নোয়াখালী জেলার রাজনীতিবিদ, মুক্তিযুদ্ধের সংগঠক ও নোয়াখালী-২ আসনের সাবেক সংসদ সদস্য।

প্রাথমিক জীবন 
মোস্তাফিজুর রহমান নোয়াখালী জেলায় জন্মগ্রহণ করেন।

রাজনৈতিক ও কর্মজীবন 
মোস্তাফিজুর রহমান ১৯৬২ সালে সিরাজুল আলম খানের নেতৃত্বে গঠিত স্বাধীন বাংলা নিউকক্লয়াসের সক্রিয় সংগঠক ছিলেন। তিনি ১৯৬৯ সালে পূর্বপাকিস্তান ছাত্রলীগের প্রথমে কেন্দ্রীয় দপ্তর সম্পাদক ও পরে প্রচার সম্পাদক ছিলেন। তিনি ঊনসত্তরের গণঅভ্যুত্থানে ভূমিকা পালন করেন। ১৯৭১ সালে মুক্তিযুদ্ধ চলাকালীন তিনি বৃহত্তর নোয়াখালী বিএলএফের রাজনৈতিক শাখার প্রধান ছিলেন।

জাতীয় সমাজতান্ত্রিক দলের (জাসদ) অন্যতম প্রতিষ্ঠাতা ছিলেন তিনি। জাসদের সহযোগী সংগঠন জাতীয় কৃষক লীগের সাধারণ সম্পাদক এবং জাতীয় সমাজতান্ত্রিক দলের কেন্দ্রীয় কার্যকরী কমিটির সদস্য ও স্থায়ী কমিটির সদস্য ছিলেন তিনি।

১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে তিনি নোয়াখালী-২ আসন থেকে সংসদ সদস্য নির্বাচিত হয়েছিলেন।

মৃত্যু 
মোস্তাফিজুর রহমান ৩ নভেম্বর ২০১৩ সালে ঢাকায় মৃত্যুবরণ করেন।

তথ্যসূত্র 

২০১৩-এ মৃত্যু
নোয়াখালী জেলার রাজনীতিবিদ
জাতীয় সমাজতান্ত্রিক দলের রাজনীতিবিদ
তৃতীয় জাতীয় সংসদ সদস্য
চতুর্থ জাতীয় সংসদ সদস্য
জাতীয় পার্টির রাজনীতিবিদ
১৯৮৬-এ জন্ম
কাইয়ারি কালচো

কাইয়ারি কালচো (সাধারণত শুধুমাত্র কাইয়ারি  নামে পরিচিত) হচ্ছে কাইয়ারি ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯২০ সালের ৩০শে মে তারিখে প্রতিষ্ঠিত হয়েছে। কাইয়ারি কালচো তাদের সকল হোম ম্যাচ কাইয়ারির সারদেয়না এরিনায় খেলে থাকে; যার ধারণক্ষমতা হচ্ছে ১৬,২৩৩। বর্তমানে এই ক্লাবের ম্যানেজারের দায়িত্ব পালন করছেন এউজেবিয়ো দি ফ্রাঞ্চেস্কো এবং সভাপতির দায়িত্ব পালন করছেন তমাসো জুলিনি। ইতালীয় রক্ষণভাগের খেলোয়াড় লুকা চেপ্পিতেল্লি এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, কাইয়ারি কালচো এপর্যন্ত ৮টি শিরোপা জয়লাভ করেছে; যার মধ্যে ১টি সেরিয়ে আ শিরোপা, ১টি সেরিয়ে বি, ৪টি সেরিয়ে চি, ১টি কোপ্পা ইতালিয়া সেরিয়ে চি এবং কাম্পিওনাতো সার্দো দি ই দিভিজিওনে শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, কাইয়ারি কালচোর সবচেয়ে বড় সাফল্য হচ্ছে ১৯৯৩–৯৪ উয়েফা কাপের সেমি ফাইনালে পৌঁছানো; যেখানে তারা ইন্টার মিলানের কাছে সামগ্রিকভাবে ৩–৫ গোলের ব্যবধানে হেরে গিয়েছিল।

অর্জন

ঘরোয়া 
 সেরিয়ে আ:
 চ্যাম্পিয়ন (১): ১৯৬৯–৭০
 সেরিয়ে বি:
 চ্যাম্পিয়ন (১): ২০১৫–১৬
 সেরিয়ে চি / সেরিয়ে চি১:
 চ্যাম্পিয়ন (১): ১৯৫১–৫২
 কোপ্পা ইতালিয়া
 রানার-আপ (১): ১৯৬৮–৬৯
 কোপ্পা ইতালিয়া সেরিয়ে চি:
 চ্যাম্পিয়ন (১): ১৯৮৮–৮৯
 কাম্পিওনাতো সার্দো দি ই দিভিজিওনে:
 চ্যাম্পিয়ন (১): ১৯৩৬–৩৭

আন্তর্জাতিক 
উয়েফা কাপ:
 সেমি ফাইনাল (১): ১৯৯৩–৯৪

তথ্যসূত্র

বহিঃসংযোগ 
  

ব্রেশা কালচো
সেরিয়ে আ-এর ক্লাব
ইতালির ফুটবল ক্লাব
১৯২০-এ ইতালিতে প্রতিষ্ঠিত
১৯২০-এ প্রতিষ্ঠিত ফুটবল ক্লাব
এভারটন মাতাম্বানাদজো

এভারটন জেভিকমবোরিরো মাতাম্বানাদজো (; জন্ম: ১৩ এপ্রিল, ১৯৭৬) সলসবারি এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯৬ থেকে ১৯৯৯ সময়কালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেন। এছাড়াও, ম্যাশোনাল্যান্ড এ দল, ম্যাশোনাল্যান্ড অনূর্ধ্ব-২৪ ও ম্যাশোনাল্যান্ড কিশোর দলের সদস্য ছিলেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, নিচেরসারিতে ডানহাতে ব্যাটিং করতেন এভারটন মাতাম্বানাদজো।

প্রথম-শ্রেণীর ক্রিকেট 
তার যমজ ভ্রাতা ডার্লিংটন মাতাম্বানাদজো ম্যাশোনাল্যান্ডের পক্ষে প্রথম-শ্রেণীর ক্রিকেটে অংশ নিয়েছেন। বেশ সংক্ষিপ্ত সময়ের জন্যে তার আন্তর্জাতিক খেলোয়াড়ী জীবন শেষ হয়ে যায় মূলতঃ হাঁটুর আঘাতে জর্জরিত হবার কারণে। ক্রিকেট খেলা থেকে চলে আসার পর পেশাদারী পর্যায়ে স্টক ব্যবসায়ী হিসেবে সফলতা লাভ করেছেন। পাশাপাশি বেশ কিছু পেশায় জড়িত ছিলেন। ইউসি বার্কলি থেকে অর্থনীতি বিষয়ে ডিগ্রীধারী তিনি।

১৯৯৩-৯৪ মৌসুম থেকে ২০০০-০১ মৌসুম পর্যন্ত এভারটন মাতাম্বানাদজো’র প্রথম-শ্রেণীর খেলোয়াড়ী জীবন চলমান ছিল। তরুণ ও উদীয়মান ফাস্ট বোলার হিসেবে হঠাৎ আলোর ঝলকানির ন্যায় জিম্বাবুয়ের ক্রিকেট জগতে আবির্ভূত হয়েছিলেন। এরপর, আন্তর্জাতিক ক্রিকেটে অংশ নিয়ে সফলতা পান। স্পষ্টভাষী এভারটন মাতাম্বানাদজো বেশ কয়েক মৌসুম প্রতিভাবান খেলোয়াড়ের মর্যাদা পান।

আন্তর্জাতিক ক্রিকেট 
সমগ্র খেলোয়াড়ী জীবনে তিনটিমাত্র টেস্টে ও সাতটিমাত্র একদিনের আন্তর্জাতিকে অংশগ্রহণ করেছেন এভারটন মাতাম্বানাদজো। ২৪ অক্টোবর, ১৯৯৬ তারিখে ফয়সলাবাদে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২৬ নভেম্বর, ১৯৯৯ তারিখে হারারেতে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি।

১৯৯৫-৯৬ মৌসুম শেষে আন্তর্জাতিক ক্রিকেটে অভিষেক পর্ব সম্পন্ন করার পর কেউ ভাবেনি যে তার খেলোয়াড়ী জীবন দ্রুত থমকে যাবে। কিন্তু, দূর্ভাগ্যবশতঃ বিশের কোটা স্পর্শ করতেই পুণঃপুণঃ আঘাতের মুখোমুখি হন। এরপর তিনি তার প্রতিশ্রুতিশীলতা ধরে রাখতে পারেননি।

ব্যক্তিগত জীবনে বিবাহিত তিনি। ২০০১ সালে মার্কিন যুক্তরাষ্ট্রে অভিবাসিত হন।

তথ্যসূত্র

আরও দেখুন 
 গাই হুইটল
 পমি এমবাঙ্গা
 জিম্বাবুয়ের টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা
 জিম্বাবুয়ের একদিনের আন্তর্জাতিক ক্রিকেটারদের তালিকা
 আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা

বহিঃসংযোগ 
 
 

১৯৭৬-এ জন্ম
জীবিত ব্যক্তি
জিম্বাবুয়ীয় ক্রিকেটার
জিম্বাবুয়ের টেস্ট ক্রিকেটার
জিম্বাবুয়ের একদিনের আন্তর্জাতিক ক্রিকেটার
ম্যাশোনাল্যান্ডের ক্রিকেটার
হারারে থেকে আগত ক্রিকেটার
যমজ ক্রীড়াবিদ
মার্কিন যুক্তরাষ্ট্রে জিম্বাবুয়ীয় অভিবাসনকারী
আব্দুল্লাহ বিন তারিক

আবদুল্লাহ বিন তারিক ছিলেন ইসলামের নবী মুহাম্মদের একজন সহচর বা সাহাবা। আল রাজি অভিযানের সময় তিনি নিহত হন। ৬২৫ খ্রিস্টাব্দে  কিছু লোক মুহাম্মদকে অনুরোধ করে যে তাদেরকে ইসলাম শেখানোর জন্য কিছু প্রশিক্ষক প্রেরণ করুন, কিন্তু মুহাম্মদের অনুসারীদের দ্বারা খালিদ বিন সুফিয়ানকে হত্যার প্রতিশোধ নিতে খুজায়মাহের দুটি উপজাতি তাদেরকে ঘুষ প্রদান করে যেন তারা যেন তাদেরকে হত্যা করে এবং তারা আসিম ইবনে থাবিতকে হত্যা করার পর মুসলমানদের হত্যা করেছিল, হুদাইল তার মাথা বিক্রি করতে চেয়েছিল।

তবে, মুসলমানরা মুশরিকদের প্রতিশ্রুতি বিশ্বাস করতে প্রত্যাখ্যান করেছিল এবং লড়াই করেছিল। জায়েদ বিন আল দাসিন্নাহ, খুবাইব বিন আদি এবং আবদুল্লাহ বিন তারিক ব্যতীত সমস্ত মুসলমানকে হত্যা করা হয়েছিল। এই তিনজন আত্মসমর্পণ করেন এবং তাদের মক্কায় বিক্রি করার জন্য বন্দী হিসাবে নেওয়া হয়।

আরও দেখুন 
 মুহাম্মাদের নেতৃত্বে যুদ্ধের তালিকা

তথ্যসূত্র 

পুরুষ সাহাবা
৭ম শতাব্দীর আরব ব্যক্তি
মোস্তাফিজুর রহমান

মোস্তাফিজুর রহমান বলতে যাদেরকে বোঝানো হতে পারে;

 মোস্তাফিজুর রহমান (নোয়াখালীর রাজনীতিবিদ) – বাংলাদেশের নোয়াখালী-২ আসনের সাবেক সংসদ সদস্য।
 মোস্তাফিজুর রহমান (সচিব) - খুলনা জেলায় জন্মগ্রহণকারী বাংলাদেশের সচিব।
 মোস্তাফিজুর রহমান ফিজার – বাংলাদেশের দিনাজপুর-৫ আসনের ১৯৮৬ সাল থেকে শুরু করে বর্তমান সংসদ সদস্য।
 মোঃ মোস্তাফিজুর রহমান ফিজু – বাংলাদেশের দিনাজপুর-৬ আসনের সাবেক (মৃত্যু - ২০০৬) সংসদ সদস্য।
 মুহাম্মদ মুস্তাফিজুর রহমান - সেনাবাহিনী প্রধান, লে. জেনারেল।

আরও দেখুন 

 মো: মোস্তাফিজুর রহমান  – বাংলাদেশের সচিব।
 মোস্তাফিজুর রহমান মানিক – একজন বাংলাদেশী পরিচালক।
 মোস্তাফিজুর রহমান সিদ্দিকী – পূর্ব পাকিস্তান ও বাংলাদেশের উদ্যোক্তা, রাজনীতিবিদ, মন্ত্রী ও কূটনীতিক ছিলেন।
 মোস্তাফিজুর রহমান চৌধুরী – একজন বাংলাদেশী রাজনীতিবিদ ও চট্টগ্রাম-১৬ আসনের সংসদ সদস্য।

দ্ব্যর্থতা নিরসন পাতা 

 মুস্তাফিজুর রহমান (দ্ব্যর্থতা নিরসন)
এসিএফ ফিওরেন্তিনা

এসিএফ ফিওরেন্তিনা (সাধারণত শুধুমাত্র ফিওরেন্তিনা নামে পরিচিত) হচ্ছে ফিওরেন্তিনা ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯২৬ সালে প্রতিষ্ঠিত হয়েছে। এসিএফ ফিওরেন্তিনা তাদের সকল হোম ম্যাচ ফিওরেন্তিনার স্তাদিও আর্তেমিও ফ্রাঞ্চিতে খেলে থাকে; যার ধারণক্ষমতা হচ্ছে ৪৩,১৪৭। বর্তমানে এই ক্লাবের ম্যানেজারের দায়িত্ব পালন করছেন জুজেপ্পে ইয়াকিনি এবং সভাপতির দায়িত্ব পালন করছেন রক্কো বি কোমিসসো। আর্জেন্টিনীয় রক্ষণভাগের খেলোয়াড় জেরমান পেৎজেল্লা এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এসিএফ ফিওরেন্তিনা এপর্যন্ত ১২টি শিরোপা জয়লাভ করেছে; যার মধ্যে ২টি সেরিয়ে আ, ৩টি সেরিয়ে বি শিরোপা, ৬টি কোপ্পা ইতালিয়া এবং ১টি সুপারকোপ্পা ইতালিয়া শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত কেবলমাত্র ১টি শিরোপা জয়লাভ করেছে; যেটি হচ্ছে উয়েফা কাপ উইনার্স কাপ শিরোপা।

অর্জন

ঘরোয়া 
সেরিয়ে আ:
 চ্যাম্পিয়ন (২): ১৯৫৫–৫৬; ১৯৬৮–৬৯
 রানার-আপ (৫): ১৯৫৬–৫৭; ১৯৫৭–৫৮; ১৯৫৮–৫৯; ১৯৫৯–৬০; ১৯৮১–৮২

সেরিয়ে বি
 চ্যাম্পিয়ন (৩): ১৯৩০–৩১; ১৯৩৮–৩৯; ১৯৯৩–৯৪

কোপ্পা ইতালিয়া:
 চ্যাম্পিয়ন (৬): ১৯৩৯–৪০; ১৯৬০–৬১; ১৯৬৫–৬৬; ১৯৭৪–৭৫; ১৯৯৫–৯৬; ২০০০–০১

সুপারকোপ্পা ইতালিয়ানা:
 চ্যাম্পিয়ন (১): ১৯৯৬
 রানার-আপ (১): ২০০১

আন্তর্জাতিক 
ইউরোপীয় কাপ / উয়েফা চ্যাম্পিয়ন লীগ:
 রানার-আপ (১): ১৯৫৬–৫৭

উয়েফা কাপ:
 রানার-আপ (১): ১৯৮৯–৯০

উয়েফা কাপ উইনার্স কাপ:
 চ্যাম্পিয়ন (১): ১৯৬০–৬১
 রানার-আপ (১): ১৯৬১–৬২

তথ্যসূত্র

বহিঃসংযোগ 
  

 
সেরিয়ে আ-এর ক্লাব
ইতালির ফুটবল ক্লাব
১৯২৬-এ ইতালিতে প্রতিষ্ঠিত
১৯২৬-এ প্রতিষ্ঠিত ফুটবল ক্লাব
চিত্ত বসু (পরিচালক)

চিত্ত বোস (১৯০৭-১৯৯৩), জন্মসূত্রে  চিত্তরঞ্জন বসু এবং এছাড়া চিত্ত বসু হিসাবেও পরিচিত। তিনি একজন ভারতীয় চলচ্চিত্র পরিচালক। তিনি ষাটের দশকের পশ্চিমবঙ্গের  প্রখ্যাত চলচ্চিত্র পরিচালক।  ১৯০৭ সালের ২৬শে নভেম্বর ততকালীন ব্রিটিশ ভারতের  (বর্তমান বাংলাদেশের) খুলনা জেলার একটি মধ্যবিত্ত পরিবারে  জন্মগ্রহণ করেন।

শিক্ষা 
খুলনায় জন্ম হলেও, তিনি অল্প বয়সেই কলকাতায় চলে আসেন । বঙ্গবাসী কলেজ থেকে উচ্চ-মাধ্যমিক এবং তারপরে কলকাতার সেন্ট জেভিয়ার'স কলেজ থেকে স্নাতক শেষ করেন। এছাড়াও মিঃ বসু কলকাতা বিশ্ববিদ্যালয় থেকে স্নাতকোত্তর শেষ করেন।

সংগ্রামী দিনগুলি 
তিনি স্বল্প সময়ের জন্য গ্রেট ইস্টার্ন বিভাগের স্টোরগুলিতে কাজ শুরু করেন। বসুর মামা নরেশ চন্দ্র মিত্রও একজন প্রখ্যাত পরিচালক। বসুর মামা, বসুকে তাঁর সহকারী পরিচালক হিসাবে কাজ শুরু করার প্রস্তাব দেন। তিনি গ্রেট ইস্টার্নের চাকরি ছেড়ে, মামার সহকারী চলচ্চিত্র পরিচালক হিসাবে কাজ শুরু করেন।

ব্যক্তিগত জীবন 
চারু চন্দ্র বসু (খুলনা জেলার জমিদার) এর দশ ভাইবোনদের মধ্যে বসু তৃতীয়। মনরামা বসু ১৯৩৩ সালে তুষার কোনা রায় চৌধুরীর সাথে বিবাহ বন্ধনে আবদ্ধ হন। তাঁর বাবা সুবোধ চন্দ্র রায় চৌধুরী  যোধপুর রাজপুত্রের দেওয়ান ছিলেন। এই দম্পতির ৫ ছেলে ও ২ মেয়ে। মিঃ বসুর তৃতীয় পুত্র দীপঞ্জন বসু বর্তমানে চলচ্চিত্র পরিচালক। "পরবতপ্রিয়া (১৯৮৪)", মিঃ দিপরঞ্জন বসুর পরিচালনায় প্রথম চলচ্চিত্র। এছাড়াও তিনি "ভালোবাসা-ও-অন্ধকার" চলচ্চিত্র এবং আরও অনেক টেলিভিশনের ধারাবাহিক নাটক পরিচালনা করেন।

বিখ্যাতি হয়ে উঠা 
"বন্ধুর পথ(১৯৪৬)" চলচ্চিত্র দিয়ে বসু তার  পরিচালনায় অভিষেক ঘটে। চলচ্চিত্রটি বেশ জনপ্রিয় হয়। সব মিলিয়ে তিনি, তাঁর চলচ্চিত্রজীবনে ৩৩ টি সিনেমা তৈরি করেন। 

বসুর নির্মিত "ছেলে কার" (ছবি বিশ্বাস অভিনীত) চলচ্চিত্রটি ১৯৫৪ সালে জাতীয় চলচ্চিত্র পুরস্কার লাভ করে। "ছেলে কার" চলচ্চিত্রের কাহিনিঃ একজন মানুষ, তার গাড়িতে বসে থাকা ও তাকে বাবা বলে ডাকা অপরিচিত ছেলের অভিভাবক খুঁজতে থাকে। 

মিঃ বসুর কয়েকটি উল্লেখযোগ্য চলচ্চিত্র: মায়া মৃগা, বন্ধু, গোধূলি বেলা, একটি রাত, পুত্র বধূ, রাস্তার ছেলে, বিন্দুর ছেলে, মন্ত্রশক্তি, জয়া,  "শেষ পর্ব" এবং প্রফুল্ল। মিঃ বসুর মতে তাঁর জীবনের সবচেয়ে গবেষণাধর্মী চলচ্চিত্র "রাস্তার ছেলে"। "বাংলা চলচ্চিত্র জগতে মিঃ বসু শ্রেষ্ঠ পরিচালক হিসাবে পরিচিত"। মিস্টার বসু তাঁর চলচ্চিত্র জীবনে ৩২ টি চলচ্চিত্র বানান।

মৃত্যু 
বসু ১৯৯৩ সালের ৫ ডিসেম্বর(তাঁর প্রিয় স্ত্রীর মৃত্যুর আট মাস পরে) মস্তিষ্কের স্ট্রোক-এর কারণে মৃত্য বরণ করেন।

তথ্যসূত্র

বহিঃসংযোগ 

 
২০শ শতাব্দীর ভারতীয় চলচ্চিত্র পরিচালক
বাঙালি চলচ্চিত্র পরিচালক
কলকাতা বিশ্ববিদ্যালয়ের প্রাক্তন শিক্ষার্থী
১৯৯৩-এ মৃত্যু
কলকাতার চলচ্চিত্র পরিচালক
বাঙালি হিন্দু
বাঙালি ব্যক্তি
১৯০৭-এ জন্ম
২০শ শতাব্দীর বাঙালি
জেনোয়া ক্রিকেট অ্যান্ড ফুটবল ক্লাব

জেনোয়া ক্রিকেট অ্যান্ড ফুটবল ক্লাব এস.পি.এ. (সাধারণত জেনোয়া সিএফসি অথবা শুধুমাত্র জেনোয়া  নামে পরিচিত) হচ্ছে জেনোয়া ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৮৯৩ সালের ৭ই সেপ্টেম্বর প্রতিষ্ঠিত হয়েছে। জেনোয়া সিএফসি তাদের সকল হোম ম্যাচ জেনোয়ার স্তাদিও লুইগি ফেররারিসে খেলে থাকে; যার ধারণক্ষমতা হচ্ছে ৩৬,৫৯৯। বর্তমানে এই ক্লাবের ম্যানেজারের দায়িত্ব পালন করছেন রোলান্দো মারান এবং সভাপতির দায়িত্ব পালন করছেন এনরিকো প্রেৎজিওসি। ইতালীয় রক্ষণভাগের খেলোয়াড় দোমেনিকো ক্রিশিতো এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, জেনোয়া সিএফসি এপর্যন্ত ১৭টি শিরোপা জয়লাভ করেছে; যার মধ্যে ৯টি সেরিয়ে আ শিরোপা, ১টি কোপ্পা ইতালিয়া, ৬টি সেরিয়ে বি শিরোপা এবং ১টি সেরিয়ে চি শিরোপা রয়েছে।

অর্জন

ঘরোয়া
ইতালীয় ফুটবল চ্যাম্পিয়নশিপ / নর্দার্ন লীগ / সেরিয়ে আ:
চ্যাম্পিয়ন (৯): ১৮৯৮, ১৮৯৯, ১৯০০, ১৯০২, ১৯০৩, ১৯০৪, ১৯১৪–১৫, ১৯২২–২৩, ১৯২৩–২৪
 রানার-আপ (৮): ১৯০১, ১৯০৫, ১৯১২–১৩, ১৯১৩–১৪, ১৯২১–২২, ১৯২৪–২৫, ১৯২৭–২৮, ১৯২৯–৩০

কোপ্পা ইতালিয়া:
 চ্যাম্পিয়ন (১): ১৯৩৬–৩৭
 রানার-আপ (১): ১৯৩৯–৪০

সেরিয়ে বি:
 চ্যাম্পিয়ন (৬): ১৯৩৪–৩৫, ১৯৫২–৫৩, ১৯৬১–৬২, ১৯৭২–৭৩, ১৯৭৫–৭৬, ১৯৮৮–৮৯
 রানার-আপ (১): ১৯৮০–৮১

সেরিয়ে চি / সেরিয়ে চি১:
চ্যাম্পিয়ন (১): ১৯৭০–৭১
 রানার-আপ (১) : ২০০৫–০৬

তথ্যসূত্র

বহিঃসংযোগ
  

জেনোয়া সিএফসি
সেরিয়ে আ-এর ক্লাব
ইতালির ফুটবল ক্লাব
১৮৯৩-এ ইতালিতে প্রতিষ্ঠিত
১৮৯৩-এ প্রতিষ্ঠিত ফুটবল ক্লাব
মঞ্জিল (১৯৭৯-এর চলচ্চিত্র)

মঞ্জিল (; অর্থঃ গন্তব্য) হচ্ছে ১৯৭৯ সালে মুক্তিপ্রাপ্ত একটি হিন্দি চলচ্চিত্র। বসু চট্টোপাধ্যায় পরিচালিত চলচ্চিত্রটির নায়ক-নায়িকা ছিলেন অমিতাভ বচ্চন এবং মৌসুমী চট্টোপাধ্যায়; এই চলচ্চিত্রটি ছিলো আসলে মৃণাল সেনের বাংলা চলচ্চিত্র আকাশ কুসুম (১৯৬৫) এর পুনঃনির্মাণ যদিও এই চলচ্চিত্রটির কাহিনী আকাশ কুসুমের কাহিনীর মতো পুরোপুরি ছিলোনা। আকাশ কুসুম দর্শপ্রিয়তা পায়নি তবে এই মঞ্জিল অনেক দর্শকপ্রিয়তা পেয়েছিলো এবং এই চলচ্চিত্রটির গানগুলোও অনেক মানুষ তাদের স্মৃতিতে অনেক দিন ধরে রেখেছিলো। বোম্বে শহরের বৃষ্টিতে ভিজছেন অমিতাভ এবং মৌসুমী - এরকম একটি দৃশ্যের গান হলো রিম ঝিম গিরে সাওয়ান, লতা মঙ্গেশকরের গাওয়া এই গানটি কালজয়ী গানের মর্যাদা পেয়ে যায়।

অভিনয়ে
অমিতাভ বচ্চন - অজয় চন্দ্র
মৌসুমী চট্টোপাধ্যায় - অরুণা খোসলা
রাকেশ পাণ্ডে - সি এ প্রকাশ মারিওয়ালা
সত্যেন্দ্র কাপুর - জনাব খোসলা

গানের তালিকা
চলচ্চিত্রটির গানগুলোর সুরকার ছিলেন রাহুল দেব বর্মণ এবং গীতিকার ছিলেন যোগেশ।

তথ্যসূত্র

বহিঃসংযোগ

হিন্দি ভাষার চলচ্চিত্র
১৯৭০-এর দশকের হিন্দি ভাষার চলচ্চিত্র
১৯৭৯-এর চলচ্চিত্র
রাহুল দেববর্মণ সুরারোপিত চলচ্চিত্র
ভারতীয় প্রণয়ধর্মী নাট্য চলচ্চিত্র